b"\n_START_ARTICLE_\nJunior-letv\xc3\xa6gt\n_START_PARAGRAPH_\nJunior-letv\xc3\xa6gt eller Super-fjerv\xc3\xa6gt er betegnelsen for en v\xc3\xa6gtklasse, der benyttes indenfor boksning. Junior-letv\xc3\xa6gt ligger over fjerv\xc3\xa6gt og under letv\xc3\xa6gt. _NEWLINE_I professionel boksning er v\xc3\xa6gtgr\xc3\xa6nsen for junior-letv\xc3\xa6gt 130 engelske pund (58,967 kg). V\xc3\xa6gtklassen junior-letv\xc3\xa6gt benyttes alene i professionel boksning, og s\xc3\xa5ledes ikke i amat\xc3\xb8rboksning som defineret af AIBA. _NEWLINE_Junior-letv\xc3\xa6gt blev oprindeligt introduceret tilbage i 1920'erne. Den f\xc3\xb8rste VM-kamp i junior-letv\xc3\xa6gt blev afholdt den 18. november 1921, hvor George \xe2\x80\x9dKO\xe2\x80\x9d Chaney tabte p\xc3\xa5 diskvalifikation til Johnny Dundee i Madison Square Garden i New York. Der blev herefter i en periode p\xc3\xa5 ca. 10 \xc3\xa5r arrangeret en r\xc3\xa6kke VM-kampe i klassen, men da det dengang eneste \xe2\x80\x9dstore\xe2\x80\x9d bokseforbund opgav anerkendelse af v\xc3\xa6gtklassen i 1933, d\xc3\xb8de klassen ud._NEWLINE_V\xc3\xa6gtklassen blev dog genoplivet i 1963, da Flash Elorde blev verdensmester i klassen. En r\xc3\xa6kke st\xc3\xa6rke boksere har bokset i junior-letv\xc3\xa6gt, herunder Alexis Arg\xc3\xbcello, Julio Cesar Chavez og Floyd Mayweather, Jr.\n_START_SECTION_\nDanske mestre\n_START_PARAGRAPH_\n4 danske boksere har vundet europamesterskabet i junior-letv\xc3\xa6gt, nemlig Lars Lund Jensen (1988), Racheed Lawal (1988-1989), Jimmi Bredahl (1992) og Dennis Holb\xc3\xa6k Pedersen (1999 og 2000). Jimmi Bredahl var tillige indehaver af WBOs version af verdensmesterskabet i junior-letv\xc3\xa6gt i perioden 1992-1994."